Merritt?
Hallo?
Merritt Lingard, er det dig?
Har du lige…
Hallo?
Hej!
Jeg taler til dig!
Jeg er offentlig anklager. Ved du, hvad det betyder?
Det betyder, at alle politibetjente i landet leder efter mig.
Det bliver værst for dig selv!
Hvor er min bror?
Er min bror her?
Har du min bror?
Hvis du vover at røre ham…
AFDELING Q
Det går mig 100 % på, men først og fremmest forvirrer det mig.
"Tatty-bye". Hvad fanden?
Det er bare farvel, Carl.
Nej, "tatties" er kartofler. Hvad har kartofler med farvel at gøre?
Kartofler er en madvare.
Hvad har Cheerios med farvel at gøre?
Cheerios er et morgenmadsprodukt.
Du laver sjov.
Nej, jeg prøver at finde en VVS'er. Kender du nogen?
Ikke mit område.
Heller ikke mit. Det er derfor, jeg leder efter en ekspert.
Hvis du hader Skotland, hvorfor så flytte hertil?
Jeg blev gift.
Du kan tage afsted igen. Give os vores uafhængighed.
Hvordan skal det hjælpe mig?
En VVS'er laver din ødelagte vaskemaskine.
Tænk på mig som en slags VVS'er, Carl.
Jeg bruger halvdelen af mit liv på inkompetente folk,
og halvdelen på en gnaven, hormonstyret teenager.
Han er ikke engang min.
Jeg vandt ham i skilsmisselotteriet
sammen med sølvtøj, der kræver mindre polering.
-Har du en søn? -Stedsøn.
-Har I fælles forældremyndighed? -Nej, jeg har Jasper helt for mig selv.
Hvad med hans mor?
Victoria rejser meget.
Hun mente, at Jasper burde have et…
…stærkt mandligt forbillede i sit liv.
Det er, med hendes ord, afgørende for hans udvikling.
Jeg må sige, at jeg er overrasket.
-Hvorfor? -Fordi du er blevet.
Det er en stor forpligtelse.
-Jeg bestred det. -Det lyder mere som dig.
Da jeg skulle aflevere ham hos hans mormor…
Jeg kunne ikke efterlade ham der. Jeg kunne ikke.
-Fordi du holder af ham. -Nej.
For jeg hader den gamle kælling.
-Hvor gammel er Jasper? -Sytten år.
"Rend mig. Kram mig."
Undskyld?
Teenagere.
De hader en, så de er klar til at forlade en,
men i stedet bliver de og driver alle til vanvid.
Jasper er vist ikke så splittet.
Der sker meget i dit liv lige nu, Carl.
Ja, det gør der, Rachel.
Det er klart, du brød sammen på direkte tv.
Det var det for i dag.
Vi gjorde virkelig fremskridt.
Tatty-bye, Carl.
Cheerio, Rachel.
Vi må besøge gerningsstedet igen.
Der er noget, vi har overset.
Tal med naboerne igen.
De må huske noget.
Lad nu være.
-Er der gået fire måneder? -Jeg kan ikke drøfte sagen.
Det er professionel høflighed, men du er ikke så professionel.
Du er ikke så høflig.
Den sved.
Jeg får Moira til at gemme holdet for dig.
Held og lykke i denne naziborg.
Hvorfor bytter vi ikke?
I får vores plads i fangekælderen, og vi kommer herop i lyset.
Man skulle tro, at du prøvede at sabotere efterforskningen.
Jeg prøver at hjælpe dig,
men du er for usikker til at tage imod det.
Hvorfor siger du ikke din mening i stedet for at være en arrogant nar?
Skytten ventede på os, da vi ankom.
Du fortalte Wilson og Clark, at skytten ventede udenfor.
-Jeg sagde, at nogen ventede udenfor. -Du sagde "skytten".
Vi havde hørt eller set nogen komme ind.
Ikke hvis de kom ind ad bagdøren.
Især hvis de kom ind ad bagdøren.
Der var skraldespande.
Hvorfor?
De fleste i de lejligheder bruger pladsen som et ekstra rum.
Der stod en stol foran døren,
så for at komme ind skulle nogen flytte både skraldespandene og stolen.
Tror du ikke, vi havde hørt det?
Stolen og skraldespandene blev flyttet.
Ikke før jeg ankom.
Jeg så skraldespandene og stolen.
Manden havde været død et stykke tid.
Datteren havde ikke hørt fra ham i nogle dage.
Sad nogen i huset natten over og ventede på…
-Hvad? -Jeg ved det ikke.
Jeg siger bare, at nogen gik ud, ikke ind, ad bagdøren.
Overvågningskameraer viser en fyr på McDonald's 25 minutter før skyderiet.
-Han tog frem og tilbage, før I ankom. -Hvorfor?
Ifølge dig var han tørstig.
Koppen var der, hvor Forden var parkeret,
så han spiste sine pommes frites og drak sin McFlurry der.
Det er omkring ti minutter, før han gik ind i lejligheden.
Han kunne være kommet tilbage og gået ind, før I ankom.
Det er en kort tur.
Det må være en meget kort tur,
for kameraet viser en sortklædt fyr på McDonald's efter klokken 10.15.
Han er der i 12 minutter indtil klokken 10.30.
Ifølge Andersons kamera fandt skyderiet sted otte minutter senere.
Otte minutter til at køre tilbage til Leith Park,
spise, nå ind i lejligheden før os og skyde os.
Det er mindre end otte minutter, for Anderson ankom før det.
Nu modsiger du din påstand om, at skytten var derinde, før I ankom.
Dit vidne…
Hun så nogen stige ind i Forden umiddelbart efter skyderiet og køre væk.
Tidligere vidne. Ja.
I hvilken retning sagde hun, bilen kørte?
Mod fodboldbanen.
På hvilken side af bilen sagde hun, personen steg ind?
-Det sagde hun ikke. -Hvad med at spørge hende?
For helvede.
De var to.
Ja?
Hardy.
Jeg kommer med en…
For helvede, Rose, hold op med at tude. Jeg får det værre.
Tak.
Hvad sker der? Hvordan behandler Carl dig?
-Han bemærker mig ikke. -Næppe.
Akram får de gode tjanser.
-Jeg får lortetjanserne. -Såsom?
Jeg er på vej til Mhòr for at se på overfaldet på William Lingard,
men han vil vist bare holde mig væk fra efterforskningen.
Hvorfor?
-Jeg afpressede ham. -Ingen kan afpresse Carl.
-Hvorfor? -Han er ligeglad.
Tro mig. Ville han ikke have dig, ville du ikke være der.
Hvad er planen for Mhòr?
Jeg tager færgen.
Jeg mener planen, når du er der.
Jeg tænkte først at tale med betjenten, få hans synsvinkel.
Det er lige meget, det eneste vigtige er din synsvinkel.
-Min synsvinkel? -Præcis.
Tal med betjenten, men kun så han ved, du er der.
Bed om et kort eller noget, du ikke har brug for.
Giv ham en rolle, så han lader dig være i fred.
-Jeg ville også besøge gerningsstedet. -For 16 år siden? Spild af tid.
-For at se det. -Se det?
Du vil kun se stedet, hvor det skete.
Så…
De fandt gerningsmanden, ikke?
Han døde, da han flygtede. Henry eller noget.
Harry Jennings.
-Harry Jennings. Start med ham. -Den døde fyr?
Den døde fyr. Familie, venner, guldfisk. Led efter forbindelser.
-Hvad har det med ham at gøre? -Nok intet.
Alle eger fører til navet, så vælg én og gør den til din.
-Siger Carl det? -Nero Wolfe.
Hvem fanden er det?
Hvilken eger vil du følge?
-Hvad der skete, efter hun forsvandt. -Vi ved det ikke.
Vi ved ikke, hvad der skete med Merritt, men hun skabte ringe i vandet omkring sig,
og disse ringe skabte mønstre i hendes liv.
Måske har mønstrene ændret sig, efter hun forsvandt.
Nero Wolfe igen?
Det var Carl.
I så fald blev hun taget af nogen, hun kendte.
Det er gætteri, men vi starter med gætterier.
Vi kalder dem bare teorier.
TRYKPROTOKOLLER
ADVARSEL MAKSIMALT SIKKERT ARBEJDSTRYK
FARE FOR HURTIGT TRYKFALD
Fyren sad splitternøgen på pubben med en øl foran sig
og ventede på, at jeg anholdt ham.
Du må have mange gode historier.
For mange.
Fortsæt.
Det er den skotske fjerde bataljon.
-Highlanders. -Kender du til militærhistorie?
Jeg ved, at Highlanders nedstammede fra Seaforths, Camerons og Gordons.
De er der alle. Se.
-Må jeg? -Selvfølgelig.
-De er smukke. Hvor har du dem fra? -Jeg har lavet dem.
-Det passer ikke. -Jo.
De er smukke.
Hvordan kan en narrøv som din chef rekruttere nogen så sød som dig?
Jeg er ikke så sød.
-Jeg har en mørk sjæl. -Det har du sikkert.
-Flere personligheder. -Endnu bedre.
Jeg kunne godt bruge flere af dig i stedet for de tåber, jeg har.
Det er Colin, min ældste.
Kærligheden mellem far og søn er stærk.
Hvis du siger det.
Er I otte i politistyrken her?
-To af dem er på deltid. -Er der ikke meget kriminalitet?
Et par værtshusslagsmål, fulderikker på gaden.
Det er en ø. Hvor flygter man hen, hvis man røver banken?
Så det er usædvanligt, hvis nogen begår indbrud og tæver nogen?
Meget.
For ikke at nævne den døde gerningsmand.
Lingard-familien?
Jeg er mere interesseret i gerningsmanden, Harry Jennings,
der nær tævede William Lingard ihjel.
Jeg er med.
-De andre røverier var ikke voldelige. -Nej.
Overvejede du, om det ikke var Harry?
Selvfølgelig, men der var ingen hjemme under de andre indbrud,
og siden han blev myndig, havde han været i værtshusslagsmål flere gange om ugen.
Han havde et hidsigt temperament.
Blev Harry let vred?
Han blev født vred. Han kom ud af sin mor rasende.
Så det var bare uheldigt, at William var hjemme?
Ja. Meget uheldigt.
Rejste Merritt lige efter?
Hun tog til hospitalet med sin bror og kom ikke tilbage.
Hun kom tilbage én gang. Til begravelsen.
For en gangs skyld har du ret. Hun kom til begravelsen.
Vent.
Til begravelsen af fyren, der nær dræbte hendes bror?
-Harry og Merritt stod hinanden nær. -Hvorfor brød han så ind i hendes hus?
Familien var desperat.
Clive Jennings var gået konkurs.
-Kan jeg tale med ham? -Hvis du er clairvoyant.
-Han døde for seks år siden. -Hvad med moren, Ailsa?
Du har læst på lektien.
Vil du ikke arbejde for mig?
Du kunne oplære Colin, gifte dig med ham og få ham på ret kurs.
Han er for flot. Jeg ville blive distraheret.
Ailsa er stadig blandt os, men hun er ikke særlig social.
Jeg kan prøve at banke på døren.
-Colin følger dig. -Det behøves ikke.
Uanset hvad følger Colin dig.
-Du snoede ham om din lillefinger. -Det var let.
Fortalte dine venner, der kom sidst, om de gamle legetøjssoldater?
Jeg aner ikke, hvad du taler om. Jeg elsker mænd i uniform.
Synes du virkelig, jeg er flot?
Ja.
Du er som en ung, homoseksuel Ralph Fiennes.
Du forstod, hvad han mente med "ret kurs".
Det var også let.
-Jeg vil gerne væk herfra. -Jeg forstår dig.
Du har måske bemærket,
at Lingard- og Jennings-familierne er et følsomt emne for betjenten.
-Kalder du din far "betjenten"? -Jeg kalder ham ikke "far".
Så du billederne fra gerningsstedet? Fra indbruddet?
Ja. Hvorfor? Hvad med dem?
Efter din chef bad om sagsmapperne,
gravede betjenten dem frem fra arkiverne og blev oppe hele natten og læste dem.
Carl er god til at motivere folk.
Han var ikke bare motiveret. Han var vred.
Så jeg læste selv sagsmapperne.
Din lille bandit.
Hvad så?
Jeg læste dem ikke dengang, jeg var bare et barn, men det var brutalt.
Jeg fik det dårligt af at se billederne. Harry smadrede Williams kranie.
Han blev hjerneskadet.
Der var et billede af værelset, hvor de fandt William,
men nogen havde sat ring om noget, der lå på gulvet, med en sort tusch.
Ring om hvad?
En halskæde.
Ved du hvorfor?
Nej.
Tror du, din far satte ring om den?
Det kan jeg ikke sige noget om.
Kan du scanne billedet?
-Ja. -Det ser måske ikke godt ud for betjenten.
Måske er det tanken?
FARE - FARLIGT AFFALD INGEN ADGANG
Hvilken slags farligt affald taler vi om?
Asbest?
Uran? Jeg har aldrig tænkt over det.
-Bare rolig. -Ja.
Her plejede at være fyldt med folk.
Hvad var Jennings' firma?
Clive Jennings ordnede alt.
Malede det, skrottede det.
Det er Jennings' gamle hus derovre.
Hvordan brændte det?
Som betjenten siger, slog et lyn ned i forsikringspolicen.
Mrs. Jennings? Det er Colin Cunningham.
Jeg kommer ind.
Hallo?
Ailsa?
Det er Colin.
Det forklarer de døde fugle.
Ailsa?
-Hun er nok i kirke. -Det er tirsdag.
Ja, men hun har et deltidsjob der som bogholder.
Kommer du først i tanke om det nu?
Din far har ret. Du er en tåbe.
Lidt sårende.
Det er ikke så langt herfra, hvis du vil køre derhen.
Jeg skal nå færgen.
SÆRLIG SØN
På en måde er jeg lettet.
Hvad skulle jeg spørge hende om? Hvordan det var at miste sin søn?
Undskyld, jeg siger det, men sikket sted at vokse op.
Det er klart, Merritt stak af.
Alt dør her.
Det er ikke let at slippe væk.
-Det gjorde Merritt. -Det troede hun.
I sidste ende døde hun i samme vand som Harry.
-Ja. -Paradis på jorden.
Når man skal, så skal man, så han gemte sig bag en klit.
Han gjorde det deromme. Vi vidste, det var ham.
Der var en lille hund, en spaniel.
Han gav den skylden.
"Noget så stort er ikke kommet ud af en spaniel."
Den var større end spanielen.
Godaften, Carl.
Godaften, Victoria.
Skat, hvad er der sket med min snekuglesamling?
Stjålet af nogen uden smag.
Han smed dem i skraldespanden, men jeg reddede dine smukke kunsttryk.
Tak, Martin.
Stedet ligner sig selv, Carl.
Det ligner et mausoleum.
Jeg må afsted. Jeg skal med flyet til Frankfurt.
-Du fandt selv ind. -Jeg lukkede hende ind.
-Du kan selv finde ud. -Charmerende som altid.
Farvel, skat.
-Du ser slidt ud. -Jeg døde næsten.
Hvad? I morges?
-Hvordan går det med taxfree-fyren? -Piloten.
Idioten.
Jasper er taget hjem til din mor. Jeg formoder, hun ringede til dig.
Ja. Hvad skete der?
Du afspillede den telefonsvarerbesked.
Det var ikke grunden.
Vi havde en aftale. Det gik bedre.
En aftale? Han har brug for en far, ikke en bilsælger.
Det gik godt, indtil du blandede dig. Det er, som om du gør det med vilje.
-Hvorfor? -Hvorfor afspillede du beskeden for ham?
-Så han ved, det ikke er hans skyld. -Hvad?
Din opførsel over for ham. Over for alle.
Så han ved, det ikke handler om ham, men om dig.
Han forguder dig, og du afviser ham.
Forguder mig? Han ignorerer mig.
Han er 17 år. Skulle han fremsige et digt?
Da du blev kørt på hospitalet, var han der,
og han blev der, indtil du var uden for fare.
-Hvem har sagt det? -Min mor.
-Han har ikke sagt noget til mig. -Har du spurgt ham?
Overvej, hvor bange han må have været.
Det var ingen ren skovtur for mig.
Har du forklaret ham det?
Det er ikke det letteste samtaleemne.
Jeg siger ikke, det er let, Carl. Han er vred, men du er hans stedfar.
Måske er han vred, fordi hans mor er skredet.
-Det er ikke pointen. -Jeg er uenig.
Han har brug for dig, og du lukker ham ude.
Jeg lukker ham ikke ude.
Skal jeg afspille beskeden? "Jeg har det bedst alene."
-Det handler ikke om ham! -Præcis.
Jasper skal vide, at problemet er dig, ikke ham.
Jeg må afsted.
Skal jeg hente ham?
Nej, min mor driver ham til vanvid. Han kommer snart hjem.
Du skal overveje, hvad han kommer hjem til.
-Undskyld. -Intet at undskylde.
Jeg ventede på dig.
Jeg ville høre om Mhòr.
Det var interessant.
Hvordan?
-Hvor er det fra? -Sagsmappen om overfaldet på Lingard.
-Min ven Colin sendte den. -Colin?
Cunninghams underordnede og søn og min kommende homoseksuelle mand.
Der står "diamantvedhæng på platinkæde tilhørende Lila Lingard".
Hvor står det?
Anmeldelsen til forsikringen.
Blev den stjålet?
Ikke dengang. Merritt kom tilbage efter den.
-Hvornår? -Da Harry Jennings blev begravet.
Rend mig, dit syge røvhul.
Er det, hvad du vil have? Vil du have mig sådan?
Værsgo, din nar! Værsgo!
Hallo?
Fortsæt.
Jasper?
For helvede. Du skræmte mig, Carl.
-Jeg troede, du hadede ungernes musik. -Det gør jeg også.
Derfor besluttede jeg at studere den som enhver arkæolog.
Du læser filosofi. Eller har du ombestemt dig igen?
En filosof er arkæolog af sindet, synes du ikke?
Jeg er faktisk ligeglad. Hvad er det her?
Jeg tænkte, vi kunne spise middag og snakke.
-Jeg elsker at tale med dig. -Du skal tale med nogen.
Jeg har lavet din livret. Lever.
-Hvem siger, lever er min livret? -Jasper.
Han tog pis på dig. Det er faktisk ret sjovt.
Må jeg spørge, hvad du vil tale om?
Leith Park.
Hvorfor?
Som min yndlingsfilosof siger, må man hele andre for at hele sig selv.
-Yoko Ono. -Yoko? Ikke John. Yoko?
"En ensom drøm er kun en drøm, men en fælles drøm er virkelighed."
Hun er en sand digter.
Min terapeut synes, jeg bør tale om Leith Park med hende.
Går du til terapeut? Frivilligt?
Det er afdelingens mandat.
Gudskelov. Verden er, som den plejer.
Synes du, jeg bør tale om det med dig?
Held og lykke, min ven.
Ikke med mig. Ikke engang med din terapeut.
Med Jasper.
-Hørte du vores samtale? -Det var svært at undgå.
Det er faktisk nemt. Bare bland dig udenom.
Victoria har ret.
Okay.
Kuglen gik ind her og kom ud her.
Det kan man se.
Giv mig styrke.
Kuglen gik ind her og kom ud her,
men først efter den gik gennem Hardys rygrad.
Hardy bremsede den og reddede mit liv.
Han er nu lam fra taljen og ned og kan kun bruge en arm ordentligt,
og som vi alle ved, gik det betjent Anderson endnu værre.
Han blev bange, da han så mig på hospitalet.
Hvad når han hører alt det?
Hvad når han hører,
at det havde været det samme, havde vi været bevæbnede?
Ved du hvorfor? Lad mig forklare.
Uanset hvad man finder af floskler på internettet,
er verden et farligt sted, hvor ingen er i sikkerhed
fra at få smadret livet på et splitsekund.
Ved du hvorfor, Martin?
Fordi de farligste væsner på denne planet er os.
Nu går jeg i bad.
Jeg kommer tilbage, vi sætter os ned, og vi spiser den fandens lever.
Helst i stilhed.
Jeg antager, at William ikke så sin far på færgen eller derhjemme.
Hvorfor?
Fordi vi antager, at William ville genkende sin egen far.
Selv efter 12 år?
Okay, Rose. Del din teori med os.
Hvorfor tror du, Jamie er indblandet i sin datters forsvinden?
-Kom nu. -Jeg ved ikke hvorfor.
Jeg ved bare, at ifølge William selv så han nogen med en kasket,
både på færgen og derhjemme, med navnet på Jamies båd.
Han så nogen med en kasket med et billede af en fugl,
som du mener, er den samme fugl som navnet på Jamies båd.
Har jeg ret?
-Du gør det igen. -Hvad?
Du er uenig bare for at være uenig.
Jeg er uenig, fordi du ikke har gemmetænkt det nok til at gøre mig enig.
Hvad med halskæden? Morens halskæde.
Den, Jamie sagde, Merritt tog.
-Hvad med den? -Måske ville Jamie have den igen.
Siger du, at han forfulgte sin egen datter
og kidnappede og/eller dræbte hende for at få halskæden tilbage?
Okay. Det er dumt.
-Ja. -For helvede.
-Hvad er det? -De er fra anklagemyndigheden.
-Har du gennemgået dem alle? -De fleste.
Noget godt?
Kvinden havde ikke noget liv. Der står intet i hendes kalender.
-Telefonoptegnelser. -Mellem hjemmet og arbejdspladsen.
Tilsyneladende tog hun altid lige hjem.
Ingen middag med de højerestående. Ingen drinks på pubben med kolleger.
"Jeg savner dig allerede.
Glæder mig til næste gang. Samme værelse?
Jeg tror, den seng bringer held."
Underskrevet "S".
Hun tog ikke altid lige hjem.
Hvem fanden er "S"?
-Blomsterhandlens navn, men ingen dato. -Hun kunne have fået den når som helst.
De har næppe gemt oplysningerne.
Måske kan nogen huske kortet?
Fra hvornår? Vi ved ikke, hvornår hun fik den.
Hun gemte kortet af en grund.
"Samme værelse."
-Et hotel. -Men hvilket?
Det kom fra hendes kontor, ikke? Hvem pakkede det?
Hendes assistent.
Sabrine Perera.
Sabrine.
Var det her et toilet?
Bruserum.
Selvfølgelig.
Merritt havde ry for at være aggressiv.
Det kan man sige.
Hvad ville du sige?
Hun provokerede folk. Angreb dem. Testede dem.
Hun var ligeglad med folks mening, bare de mente, hun var god til sit job.
-Mente de det? -Det var hun i hvert fald.
Burns sagde, hun ikke passede ind.
Det gjorde ingen af os. Jeg tror, hun så mig som en allieret.
-Mod kostskoledrengene? -Vi plejede at lave sjov med dem.
Pæne tænder og grim opførsel. Det var os mod dem.
Det kender jeg godt.
De prøver at skræmme en.
Få en til at føle, at man er mindre værd end drengene.
Hvad?
Er du færdig?
-Så… -Undskyld.
Var Merritt stærk? En overlever?
Overlever? Laver du sjov?
Hun stortrivedes med det.
Så hun kunne overleve under vanskelige omstændigheder?
-Tror du, hun er i live? -Det er muligt.
Det er fire år siden.
Jeg tror ikke, hun bare ville forlade sin bror eller mig.
Jeg ville vide, hvis hun var i live.
Fordi I stod hinanden nær?
-Der var et bånd mellem os. -Ja?
-Det ville aldrig ske. -Hvorfor?
Fordi vi ikke spillede på samme hold.
Apropos. Kan du huske det?
-Nej. -Du pakkede det med hendes andre ting.
Hvis du siger det.
Ved du, hvem "S" er?
Tror du, det er mig?
Det er nogen, hvis navn begynder med "S".
Mange navne begynder med "S". Det kan være hvem som helst.
-Ring og spørg blomsterhandlen. -Den findes ikke længere.
Kan det være nogen fra arbejdet?
Det håber jeg ikke.
Er det alt, I har?
Det her er altså bare et reklamestunt og spild af tid.
-Vi vil finde hende. -Det ville fyren sidst også.
Han kvajede sig.
Han arbejdede i det mindste ikke på et toilet
med et par tilkaldevikarer til at hjælpe sig.
Intet under, du var vellidt.
-Hvorfor skulle du gøre det bedre? -Fordi jeg gør det.
For helvede.
Du lyder som hende.
Hvis hun så nogen, ville jeg vide det.
Prøvede ingen af alfahannerne lykken?
Selvfølgelig. De var vilde med hende.
De havde nok en konkurrence, men hun var ikke interesseret.
Hun talte om dem, som om de var under hende.
-Var hun ikke venner med nogen? -Det ved jeg ikke.
Måske Liam.
De arbejdede sammen på Finch-sagen, men de var ikke ligefrem venner.
-Liam Taylor? -Ja.
Han var en god anklager, og han var lykkeligt gift,
så han savlede ikke over hende som de andre.
-Hvorfor siger du "god"? -Det sagde Merritt.
-Udviste hun interesse for ham? -Jeg spurgte hende engang.
Hun sagde, hun så Liam som en udfordring.
Hun vidste, han var lykkeligt gift. Det var det.
Hvis Merritt havde en fyr, var det ikke en fra arbejdet.
-Hvad laver du? Du er ikke turist. -Det betyder held.
Ikke for hunden. Han har fået ny næse to gange. Kom.
Mine damer og herrer, som en mand af få ord gør jeg det kort.
Ja.
Okay.
I bør være stolte.
Jeg ved, hvor hårdt I har arbejdet, og hvor lidt anerkendelse I får,
men jeg vil gerne sige tak og godt gået, og det føles godt at vinde.
Det er den lilles fødselsdag. Ses i morgen.
Carl Morck.
Selveste Liam Taylor.
Liam Taylor, jeg er Akram.
-Jeg hørte, du var død. -Kun indeni.
Vi talte netop om dig.
Kan du vente et øjeblik, til jeg har talt med din chef?
Det er Kellys fødselsdag, så…
Okay. Leger du stadig isbjørn?
Hver morgen. Holder mig ung.
Indtil dit hjerte eksploderer.
-Jeg er glad for, du er i live. -Vi ses.
-Fejrer I noget? -Domfældelse i en stor hvidvaskningssag.
Det bliver ikke populært i golfklubben.
Hvem har tid til golf?
-Vi har vist ikke mødt hinanden. -Jeg er Akram.
Han holder min paraply.
Kan jeg hjælpe dig med noget?
Bortset fra at lytte til dine dårlig vittigheder?
"Jeg savner dig allerede."
Undskyld?
"Jeg kan ikke vente til næste gang. Samme værelse, samme seng."
-Og så videre. -Jeg er ikke med.
Det er teksten på et kort på nogle blomster til Merritt.
Fra hvem?
En beundrer med forbogstavet "S".
-Jeg forstår. -Ved du, hvem det er, Stephen?
Nej.
Merritt og jeg talte aldrig om hendes privatliv.
Du var hendes vejleder og mentor.
Jeg vidste intet om hendes liv uden for kontoret.
Hvad med på kontoret? Folk har ofte forhold på arbejdet.
Jeg forventer, at de opfører sig professionelt.
Hvis folk gjorde som forventet, var du og jeg arbejdsløse.
Det ville ikke være værst, vel?
Var der andet? Eller vil du risikere endnu et spørgsmål?
Ikke i dag.
Godt at møde dig, statsadvokat.
Rend mig.
-En kop te? -Du burde sove.
-Vent, til vandet koger denne gang. -Ja ja.
-Hvad med en lille småkage? -Læg dig til at sove!
Godt gået, Merritt.
Vandet ser skønt ud.
Min pik krymper bare ved synet.
Du burde prøve det. Det er forfriskende.
Hvis man vil forfriskes.
Jeg husker dig til de tidlige morgenmøder. En sand solstråle.
Apropos arbejde…
Ja, okay.
Du og Merritt arbejdede på Finch-sagen, ikke?
Jo.
Hvad syntes du om hende?
Ambitiøs. Irriterende.
Hun var meget fokuseret. Ikke en holdspiller.
Respekterede hun sine kolleger?
Nej, men hun og jeg arbejdede fint sammen.
Hendes assistent sagde, at Merritt så dig som en udfordring.
-Udfordring? -Ja, en…
En prøve. En præmie.
-Jeg er smigret. -Alle siger, Merritt elskede udfordringer.
Hun bestod prøverne, vandt præmierne.
Hvis hun så dig som en udfordring, handlede hun så på det?
Hun plejede at få, hvad hun ville have, så…
-Jeg spørger… -Kneppede jeg Merritt?
-Eller omvendt. -For fanden, Carl.
Sig det, Liam. Sig, at der ikke skete noget mellem jer.
-Hvad skal jeg sige? -At det ikke skete.
Det skete ikke.
-For helvede, Liam. -Carl…
Ved Martha det?
Selvfølgelig ikke.
Hvordan startede det?
Som du sagde, så Merritt noget i mig.
Vi gik ud og fik en drink efter arbejde, vi blev begge lidt fulde, hun kyssede mig.
Det ene førte til det andet.
-Varede en måned. -Var du en måned om at komme til fornuft?
Merritt gjorde det forbi.
Hvorfor?
Hun gjorde det bare. Intet varsel, intet stort skænderi.
"Tak. Vi ses."
Jeg holdt afstand derefter.
Du er gift. Hun tog ingen med hjem.
-Hvor mødtes I? -Et hotel.
-Hvilket? -Prince's Garden.
-Sendte du blomster? -Hun havde hadet det.
Kan du huske nogen datoer?
-Nej, men hun betalte altid. -En holdt mand.
-Der må være optegnelser. -Det er længe siden.
Det var over et år, før hun forsvandt.
Det vedrører ikke din efterforskning.
Martha finder kun ud af det, hvis du siger det.
Skriv det ikke ned.
Du var utro, hun droppede dig, du følte dig udnyttet.
-Hvorfor dræbe hende et år efter? -Hvis nogen dræbte hende.
En efterforskning forudsætter normalt en forbrydelse.
Den virkelige forbrydelse er de badebukser.
Bare rolig. Jeg skriver intet i sagsmappen.
Hun brugte et andet navn.
Hun tjekkede ind som Lila Graham.
-Er du sikker? -Hun havde et kreditkort i det navn.
Jeg lavede en joke om anklagere, der begår bedrageri.
Hun grinede sikkert.
Hun sagde bare: "Nu er du i sikkerhed. Du har noget på mig."
Kriminalkommissær Morck, det er Marcus, hotellets souschef.
Goddag, Marcus.
Som jeg sagde til dine kolleger, kan jeg ikke hjælpe jer.
-Jeg er bange for… -Hold kæft, Marcus.
Hvor længe gemmer I jeres optegnelser?
-Fem år, men… -Hold kæft, Marcus.
Vi leder efter en kvinde, som måske var gæst her, før hun forsvandt.
Vi ved med sikkerhed, at hun var her et år inden.
Det er fire år, to OL, ét VM og fire premierministre siden.
-Kom nu. -Ikke uden en kendelse.
Det er en bekræftelse, ikke 50 kilo kokain.
Hvorom alting er, må jeg ikke udlevere personlige oplysninger.
Oplysningerne er beskyttet ved lov.
Databeskyttelsesloven, 2018.
Tak for hjælpen, Akram.
Som sagt kan jeg miste mit job.
Du kan miste dit job,
hvis jeg siger til din chef, at du skaffer prostituerede til gæsterne…
Det passer ikke.
…og at en stuepige sælger stoffer fra sin rengøringsvogn.
-Det er ikke sandt. -Det er bare ærgerligt.
-Det er chikane. -Ring til politiet.
Samme værelse seks gange i de to måneder, før hun forsvandt.
Al den tid kunne de have sporet Lila Grahams økonomiske historie.
Ja, det gør vi nu.
Hvem bruger sin døde mors navn?
Hvad er en "bemyndiget gæst"?
En gæst, der er bemyndiget til at kvittere for roomservice og sådan.
-Hvorfor skulle hun gøre det? -Hun var her aldrig.
-Det er hendes navn. -Det er Lila Grahams navn.
Vi ved kun, at Merritt var her, på grund af Liam Taylor.
Paranoide kælling.
På optegnelsen sidste gang, hun var her, er det ikke Liam Taylors navn.
Hvem fanden er Sam Haig?
Det er i dag, Merritt.
Du har haft tid til at tænke, så nu kan du måske svare på spørgsmålet.
Hvorfor er du her?
Sandheden sætter fri, som man siger.
Hvis du ikke svarer rigtigt,
giver vi dig endnu en måned til at tænke over dit svar.
KOM HJEM. WILLIAM HAR BRUG FOR DIG.
Er du okay?
Første gæt.
Gør dig umage.
Sam Haig?
Hvad gjorde du ved Sam?
Jeg vil gerne tage dig med til Benny Beg.
Det er en god klippe til at lære at klatre.
Hvem siger, jeg vil lære at klatre?
-Du er klædt på. -Ja, jeg må gå.
-Er alt i orden? -Der er sket noget.
Jeg tilgiver dig kun, hvis du siger, hvornår jeg ser dig igen.
-Jeg er væk noget tid. -Hvor?
Mhòr. Noget tid.
Mhòr. Hvad er der på Mhòr?
Det er en ø.
Det ved jeg, men hvad er der på Mhòr?
Min far.
-Hvor længe er du væk? -Hvem ved?
"Hvem ved" betyder for evigt.
Lad være. Jeg flytter ikke hjem til min far.
Jeg skal tale med ham, og så…
Hvad så?
-Jeg ringer til dig. -Hvornår?
Når jeg kommer tilbage.
-Du er meget åbenhjertig. -Kan vi ikke bare knalde?
Er det, hvad vi gør? Knalder vi bare?
Hvad troede du ellers?
Jeg må gå, men bare bliv her. Bestil roomservice og få en dag ud af det.
Merritt.
Rend mig.
Hvad gjorde du ved Sam?
Jeg udnyttede ham.
Er det alt?
Jeg var ikke sød.
Handler det om Sam?
Nej.
Sam Haig er død på grund af dig.
Er Sam død?
Hver gang du svarer forkert, bliver det lidt mere ubehageligt for dig.
Fra nu af vil du måske tænke dig bedre om,
før du taler.
Det hyperbariske kammer opvarmes, når trykket stiger.
Ved fem atmosfærer, eller 15 meters dybde,
er temperaturen i kammeret omkring 32 grader celsius
eller 90 grader fahrenheit.
Tommelfingerreglen er jo dybere, jo varmere.
Ilten bliver fortættet, og det bliver sværere at trække vejret.
Man kan begynde at opleve hyperoksi
eller høje niveauer af kulilte i sin vejrtrækning.
Symptomerne omfatter skælven, svedtendens, forvirring,
hovedpine og sløret syn.
Tekster af: Maiken Waldorff